cyanic-selkie/wikianc huggingface dataset:
মাহবুব-উজ-জামান
মৃত্যু
মাহবুব-উজ-জামান ৩ মার্চ ২০০৮ সালে মারা যান।
তপন চৌধুরী (ব্যবসায়ী)
তপন চৌধুরী একজন বাংলাদেশী ব্যবসায়ী। ১৪ জানুয়ারী ২০০৭ সালে তিনি ফখরুদ্দিন আহমেদের অধীনে বাংলাদেশের তত্ত্বাবধায়ক সরকারের অন্যতম উপদেষ্টা পদে নিযুক্ত হন। তিনি ৮ জানুয়ারী ২০০৮ সালে তত্ত্বাবধায়ক সরকার থেকে পদত্যাগ করেছিলেন।
প্রারম্ভিক জীবন
তপন চৌধুরী হলেন স্যামসন এইচ চৌধুরীর পুত্র। তিনি পাবনার আতাইকুলায় জন্মগ্রহণ করেন।
তপন চৌধুরী বগুড়ার খঞ্জনপুর বোর্ডিং স্কুলে চতুর্থ শ্রেণি পর্যন্ত পড়াশোনা করে পাবনায় চলে আসেন এবং পাবনা জেলা স্কুলে ভর্তি হন। সেখান থেকে এসএসসি পাস করে ভর্তি হন ঢাকার নটর ডেম কলেজে। উচ্চমাধ্যমিক শেষে উচ্চশিক্ষার জন্য চলে যান যুক্তরাজ্যে। কিন্তু পিতার অসুস্থতার জন্য ১৯৭৭ সালে তাকে দেশে ফিরে আসতে হয়।
ব্যবসায়িক কর্মজীবন
তপন চৌধুরী স্কয়ার ফার্মাসিউটিক্যাল্‌স লিমিটেডের এবং স্কয়ার টেক্সটাইল লিমিটেডের ব্যবস্থাপনা পরিচালক। উভয় সংস্থা তাদের নিজ নিজ খাতে বৃহত্তম উদ্যোগের মধ্যে রয়েছে। তপন চৌধুরী মেট্রোপলিটন চেম্বার অফ কমার্স অ্যান্ড ইন্ডাস্ট্রির (এমসিসিআই) সভাপতি ছিলেন। তিনি ইয়াং ম্যান ক্রিশ্চিয়ান অ্যাসোসিয়েশন (ওয়াএমসিএ) এর সভাপতি হিসাবেও যুক্ত ছিলেন এবং বাংলাদেশ ব্যাপটিস্ট ফেলোশিপের ভাইস-প্রেসিডেন্ট ছিলেন।
তপন চৌধুরী বাংলাদেশ এমপ্লয়ার্স এসোসিয়েশন এবং বাংলাদেশ টেক্সটাইল মিলস অ্যাসোসিয়েশনের কার্যনির্বাহী কমিটির সদস্যও ছিলেন। তপন চৌধুরী অন্যান্য পদ স্কয়ার টয়লেটরিজ লিমিটেড, পাইওনিয়ার ইন্স্যুরেন্স লিমিটেড, কন্টিনেন্টাল হসপিটাল লিমিটেড এবং আরও কয়েকটি সংস্থার পরিচালক হিসেবে দায়িত্ব পালন করছেন।
সন্তু লারমা
সন্তু লারমা (জন্ম ১৪ ফেব্রুয়ারি ১৯৪৪) হলেন বাংলাদেশের পার্বত্য চট্টগ্রাম অঞ্চলের উপজাতীদের একাংশের নেতা। তার পুরো নাম জ্যোতিরিন্দ্র বোধিপ্রিয় লারমা, তবে সন্তু লারমা নামেই তিনি অধিক পরিচিত। তিনি বাংলাদেশের অন্যতম ক্ষুদ্র নৃ-গোষ্ঠী লারমা সম্প্রদায়ের সদস্য।
প্রারম্ভিক জীবন
সন্তু লারমার জন্ম ১৯৪৪ সালের ১৪ ফেব্রুয়ারি রাঙামাটি জেলার মহাপুরম এলাকায়। তার পিতার নাম চিত্তকিশোর চাকমা এবং মাতা সুভাষিণী দেওয়ান। তিনি অষ্টম শ্রেণী পর্যন্ত মহাপুরম জুনিয়র হাই স্কুলে পড়েন। ১৯৫৯ সালে রাঙামাটি সরকারি উচ্চবিদ্যালয় থেকে ম্যাট্রিক পাস করেন। এরপর চট্টগ্রামের স্যার আশুতোষ কলেজ থেকে আই এ এবং কুমিল্লা ভিক্টোরিয়া কলেজ থেকে বি এ পাস করেন। ১৯৬৫ সালে ঢাকা বিশ্ববিদ্যালয় থেকে বাংলায় এম এ পাস করেন।
রাজনৈতিক জীবন
১৯৬০ সালে কাপ্তাই বাঁধের পানিতে মহাপুরম এলাকা ডুবে যাওয়ায় সন্তু লারমাদের পরিবার খাগড়াছড়ির পানছড়িতে আবাস গড়ে তোলেন। এদিকে বাঁধের প্রকল্প গ্রহণের সময় প্রতিশ্রুত পুনর্বাসন ব্যবস্থা না পাওয়ায় স্থানীয় মানুষের মাঝে ক্ষোভ সৃষ্টি হয়। ১৯৬৩ সালে পার্বত্য চট্টগ্রামকে যে পূর্বে উপজাতি এলাকা ঘোষণা দেয়া হয়েছিল তা বাতিল করা হয়, স্পেশাল স্ট্যাটাস বাতিল করা হয়। এতে অসন্তোষ আরো বাড়ে। এসময় নিজেদের অধিকার আদায়ের জন্য নেতৃত্ব গড়ে তোলার প্রয়োজনীয়তা বোধ করেন সন্তু লারমা। পূর্বে গঠিত পাহাড়ি ছাত্র সমিতির কাজ জোরদার করা হয়। এদিকে ঢাকা বিশ্ববিদ্যালয়ে পড়ার সময় সন্তু লারমা বামপন্থী ছাত্র সংগঠন ছাত্র ইউনিয়নের রাজনীতিতে জড়িত হন। বিশ্ববিদ্যালয়ের পড়াশোনা শেষ করে তিনি খাগড়াছড়ি জেলার মহালছড়ি থানার একটি স্কুলে শিক্ষকতা শুরু করেন। ১৯৬৬ সালে জনগণকে রাজনৈতিকভাবে সচেতন করার জন্য 'পার্বত্য চট্টগ্রাম ওয়েলফেয়ার এসোসিয়েশন' গঠনে তিনি ভূমিকা রাখেন।
পার্বত্য চট্টগ্রাম জনসংহতি সমিতি ও গেরিলা জীবন
১৯৭২ সালে গঠিত পার্বত্য চট্টগ্রাম জনসংহতি সমিতির প্রতিষ্ঠাতা সদস্য ছিলেন সন্তু লারমা। তার ভাই মানবেন্দ্র নারায়ণ লারমা ছিলেন এর সাধারণ সম্পাদক। নিয়মতান্ত্রিকভাবে দাবী আদায় সম্ভব হবে না মনে করে ১৯৭৩ সালে তারা সংগঠনের সামরিক শাখা শান্তিবাহিনী গঠন করেন এবং সশস্ত্র সংগ্রাম করার সিদ্ধান্ত নেন। ১৯৭৫ সালে সন্তু লারমা আত্মগোপনে যান। সেই বছরের ২৬ অক্টোবর তিনি গ্রেপ্তার হন। ১৯৮০ সালে ছাড়া পান। ১৯৮১-তে একবার গ্রেপ্তার হয়ে মুক্ত হওয়ার পর আবার তিনি আত্মগোপন করেন। এদিকে এসময় সংগঠনের মধ্যে অভ্যন্তরীণ কোন্দল সৃষ্টি হয়। প্রাথমিকভাবে সমঝোতা হলেও ১৯৮২ সালে অপর গ্রুপের আক্রমণে নিহত হন মানবেন্দ্র লারমা ও আরো আটজন। সন্তু লারমা দল পুনর্গঠনের কাজ শুরু করেন। তিনি ভারপ্রাপ্ত সভাপতি নির্বাচিত হন। অন্য দলটি পিছু হটতে থাকে, ১৯৮৫ সালের মে মাসে তারা আত্মসমর্পণ করে। সে বছর অনুষ্ঠিত সংগঠনের জাতীয় সম্মেলনে কেন্দ্রীয় কমিটি গঠিত হয়, যার সভাপতি নির্বাচিত হন সন্তু লারমা। সম্মেলনে সিদ্ধান্ত নেয়া হয় সংগ্রামের পাশাপাশি সরকারের সাথে সংলাপের প্রক্রিয়া অব্যাহত রাখা হবে।
সমঝোতা ও শান্তিচুক্তি
সরকারের সাথে বিভিন্ন সময় মোট ২৬টি বৈঠক অনুষ্ঠিত হয়। অবশেষে উভয় পক্ষ কিছুটা নমনীয় হলে ১৯৯৭ সালের ২ ডিসেম্বর পার্বত্য চট্টগ্রাম শান্তি চুক্তি স্বাক্ষরিত হয়।
কলাই রুটি
কালাই রুটি হলো বাংলাদেশের চাঁপাইনবাবগঞ্জ জেলার বিখ্যাত ও ঐতিহ্যবাহী খাবার। এটি সংরক্ষণযোগ্য খাবার যা মাস কলাই ও আতপ চালের আটা বা ময়দা, লবণ এবং পানি দিয়ে তৈরি করা হয়।
প্রাপ্তিস্থান
বাংলাদেশের চাঁপাইনবাবগঞ্জ জেলায় কালাই রুটি পাওয়া যায়। এই অঞ্চলে মাছ-ভাত-ডালের মতই বহুল প্রচলিত একটি খাবার। শহরের প্রায় সকল জায়গায় চোখে পড়বে কালাই রুটির দোকান। এই জেলা ছাড়াও উত্তরবঙ্গের রাজশাহী, নওগাঁ এবং ঢাকাতেও কালাই রুটি জনপ্রিয় হয়ে উঠছে।
রন্ধনপ্রণালী
প্রথমে মাষকালাই ও আতপ চাল পাটাতে বা যাঁতাতে পিষে আটা বানানো হয়। মেশিনে তৈরী আটা দিয়েও কালাই রুটি বানানো গেলেও পাটায় পিষ্ট আটা দিয়ে কালাই রুটি বানালে স্বাদ বৃদ্ধি পায়। এর সাথে স্বাদমতো লবণ ও প্রয়োজনীয় পরিমাণ পানি মিশিয়ে খামির তৈরী করা হয়। খামির থেকে ছোট বল পরিমাণ আটা নিয়ে গোলাকার করা হয়। এরপর দুই হাতের তালুতে রেখে ঘুরিয়ে ঘুরিয়ে বড় রুটি বানানো হয়। সাধারণত গমের রুটির চেয়ে কালাই রুটি অধিক পুরু এবং বড়। এরপর রুটিটিকে মাটির তাওয়াতে সেঁকে গরম করা হয়। রুটির রঙ বাদামী হয়ে গেলে নামিয়ে নেওয়া হয়।
খাবার পদ্ধতি
কালাই রুটির সাথে সাধারণত বেগুন ভর্তা, শুকনো মরিচ ভর্তা, বট, পেঁয়াজ ভর্তা, মাংস ভুনা ইত্যাদি দিয়ে পরিবেশন করা হয়। এসবের সাথে রুটির টুকরোর ছিড়ে গরম গরম খাওয়া হয়।
মূল্য
কালাই রুটির দাম সাধারণত ২০ থেকে ২৫টাকার মধ্যে হয়। তবে কোন কোন স্থানে বিশেষ কালাই রুটি বানানো হয়, যার মূল্য ৫০ টাকা পর্যন্ত হতে পারে।
সংশ্লিষ্টতা
থাম্ব|বেগুন ভর্তা এবং মুরগির মাংস দিয়ে কালাই রুটি পরিবেশন করা হয়েছে সমাজের অত্যন্ত দরিদ্র শ্রেণীর লোকজন কালাই রুটির ব্যবসার সাথে জড়িত। অধিকাংশ রুটির দোকান মহিলারা পরিচালনা করেন। অধিকাংশ দোকানের পরিবেশ স্বাস্থ্যকর না। তবে বর্তমানে অভিজাত রেস্তোরাগুলোতেও কালাই রুটি বানানো হয়ে থাকে।
পুষ্টিগুণ
মাষকলাইয়ে থাকে প্রোটিন, কার্বোহাইড্রেট, মিনারেল (জিঙ্ক, ফসফরাস, ক্যালসিয়াম) ও অল্প পরিমাণে ফ্যাট আর চালে কার্বোহাইড্রেট, সামান্য প্রোটিন ও ফ্যাট। তবে কলাইয়ের চেয়ে চালে ফ্যাটের পরিমাণ বেশি। চালের এবং মাষকলাইয়ের ময়দার সংমিশ্রণে তৈরি হয় কালাই রুটি। এই রুটিতে যে পরিমাণ মিনারেল থাকে তা শরীরের জন্য খুবই উপকারী। বিশেষ করে কার্বোহাইড্রেট শরীরের গঠন মজবুত ও অতিরিক্ত শক্তি জোগায়। মিনারেলগুলো শরীরের বিপাকক্রিয়া সম্পন্ন করে। এছাড়া কালাই রুটিতে প্রোটিনের পরিমাণ বেশি থাকায় তা শরীরের গঠন মজবুত করে। ডায়াবেটিস রোগীদের ভাতের চেয়ে রুটি খাওয়াই বেশি ভালো। সেক্ষেত্রে কলাই রুটি তাদের জন্য অধিক উপকারী।
বাহুবল উপজেলা
বাহুবল উপজেলা বাংলাদেশের হবিগঞ্জ জেলার একটি প্রশাসনিক এলাকা।
অবস্থান ও আয়তন
এই উপজেলার উত্তরে নবীগঞ্জ উপজেলা, দক্ষিণে চুনারুঘাট উপজেলা, পূর্বে মৌলভীবাজার জেলার শ্রীমঙ্গল উপজেলা, পশ্চিমে হবিগঞ্জ সদর উপজেলা।
ইতিহাস
প্রশাসন বাহুবল থানা গঠিত হয় ১৯২১ সালে। বর্তমানে এটি উপজেলা।
নামকরণ
জনশ্রুতি এবং প্রাচীন লোকদের নিকট থেকে প্রাপ্ত তথ্য ও বিভিন্ন সময়ে প্রকাশিত পত্র-পত্রিকা হতে জানা যায় প্রাচীনকালে কুদরত মাল নামক জনৈক পালোয়ান বাহুবল এলাকায় বাস করতেন। মৌলভীবাজার জেলার দক্ষিণ বাগ থেকে পালোয়ান এসেছিলেন কুদরত মালের সঙ্গে মল্ল যুদ্ধ করতে। দুই পালোয়ানের মধ্যে দীর্ঘক্ষণ মল্ল যুদ্ধের পর কুদরত মাল বিজয়ী হয়ে বীর দর্পে বলেছিলেন ‘‘বাহুকা বল দেখ বেটা’’। এ ঘটনাটি একটি প্রবাদ প্রবচনে প্রকাশ করা হয়েছে। ‘‘দক্ষিণ বাগ থেকে আইলো মাল মিরমিরাইয়া চায়, কুদরত মালের ঘুষি খাইয়া গড়াগড়ি যায়’’। কিংবদন্তীর মল্ল যুদ্ধে ‘‘দেখ বাহুকাবল’’ থেকে বাহুবল নাম হয়েছে বলে অনেকে মনে করেন।
আবার, শত বর্ষের প্রাচীন লোকদের মুখ থেকে শুনা যায়, এক কালে অত্র এলাকার লোকজন ছিল খুবই শক্তিশালী ও বীরযোদ্ধা। তখনকার কেউ কোনোরূপ ধারালো অস্ত্র ব্যবহার করত না বা ধারালো অস্ত্রের ব্যবহার ছিল না। মারামারিতে ৩/৪ হাত লম্বা বড় একটি বাঁশের টুকরাই লাঠি হিসাবে ব্যবহার করা হতো। সে বাঁশের লাঠি যার হাত থেকে পরে যেত বা ভেঙে যেত সে হত পরাজিত। তার উপর আর কেউ আঘাত করত না। এছাড়া পাহাড়ের হিংস্র বাঘের সঙ্গে অনেক সময় মানুষের হাতাহাতি যুদ্ধ হত। বাঘের হাত থেকে হরিণ ছিনিয়ে আনতেও লোকজন মোটেও ভয় পেত না। তাই এলাকার নির্ভীক মানুষের সাহসিকতা ও বীরত্বের পরিচয় হিসাবে ‘‘বাহুবল’’ নামের উদ্ভব হয়েছে বলেও ধারণা করা হয়।
মুক্তিযুদ্ধে বাহুবল
ভাদেশ্বর ইউনিয়নের ঢাকা সিলেট রোডের পাশে প্রায় ৪০ ফুট পাহাড়ের উপরে  ফয়েজাবাদ হিল মুক্তিযুদ্ধের স্মৃতি সৌধ অবস্থিত।
প্রশাসনিক এলাকা
বাহুবল উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাহুবল থানার আওতাধীন।
নদ-নদী
জলাশয় কোরাংগী, খোয়াই ও বরাক নদী উল্লেখযোগ্য।
ভাষা
বাংলা, সিলেটি, হবিগঞ্জী আঞ্চলিক কথ্য ভাষা, এছাড়াও মনিপুরী নৃতাত্ত্বিক গোষ্ঠীর নিজস্ব বিষ্ণুপুরি মনিপুরী
উৎসব
ঈদুল ফিতর, ঈদুল আজহা, দুর্গাপূজা, পহেলা বৈশাখ, নবান্ন
খেলাধুলা
ফুটবল, ক্রিকেট, ব্যাডমিন্টন, হা-ডু-ডু, গাফলা, লুডু, কেরাম।
জনসংখ্যা
২০১১ সালের আদমশুমারী অনুযায়ী ১,৯৭,৯৯৭ জন; এর মধ্যে পুরুষ ৯৮,১০১ জন এবং মহিলা ৯৯,৮৯৬ জন। এ উপজেলায় খাসিয়া, টিপরা, মণিপুরি প্রভৃতি আদিবাসী জনগোষ্ঠীর বসবাস রয়েছে।
শিক্ষা
থাম্ব|alt=বাহুবল অনার্স কলেজ|বাহুবল অনার্স কলেজ
চা বাগান
বাংদেশের ১৫৩টি চা বাগানের মধ্যে বাহুবল উপজেলায় ৫ টি চা বাগান রয়েছে। এগুলো হচ্ছে রশিদপুর চা-বাগান, কেদারপুর চা বাগান, বৃন্দাবন চা বাগান, ফয়জাবাদ চা বাগান  ও আমতলী চা বাগান।
সখিপুর উপজেলা
থাম্ব|সখিপুর তালতলা চত্বর
সখীপুর উপজেলা বাংলাদেশের টাঙ্গাইল জেলার একটি প্রশাসনিক এলাকা।
অবস্থান ও আয়তন
১৯৮৩ সালে উপজেলা হিসেবে প্রতিষ্ঠিত ৪২৯.৭৮ বর্গকিমি ও ১৩২টি গ্রামের সখিপুর বাংলাদেশের টাঙ্গাইল জেলার ১২টি উপজেলার মধ্যে অন্যতম। এই উপজেলার ভৌগোলিক স্থানাক । এর উত্তরে ঘাটাইল উপজেলা, দক্ষিণে মির্জাপুর উপজেলা, পূর্বে ময়মনসিংহ জেলার ভালুকা উপজেলা, গাজীপুর জেলার শ্রীপুর উপজেলা ও কালিয়াকৈর উপজেলা, পশ্চিমে কালিহাতী উপজেলা ও বাসাইল উপজেলা।
যোগাযোগ
রাজধানী ঢাকা থেকে সড়ক পথে চন্দ্রা-মির্জাপুরের গোড়াই হয়ে সখীপুরের দুরত্ব ৭৬.৯ কিলোমিটার। ঢাকা-টাঙ্গাইল মহাসড়কের গোড়াই থেকে সখীপুর উপজেলা শহরের দূরত্ব ২৭ কিলোমিটার। টাঙ্গাইল জেলা সদর থেকে বাসাইল উপজেলা হয়ে ৪৮ কিলোমিটার। উপজেলার অভ্যন্তরে উপজেলা সদর থেকে প্রতিটি ইউনিয়ন পর্যন্ত পাকা সড়কের মাধ্যমে সংযুক্ত।
ইতিহাস
সখিপুর উপজেলা ১৯৭৮ সালে প্রতিষ্ঠিত হয়।
প্রশাসনিক এলাকা
কাহারতা (১ ও ২ নং ওয়ার্ড), কচুয়া (২নং ওয়ার্ড অংশ), সখিপুর (২, ৩, ৫, ৬, ৭, ৮ ও ৯ নং ওয়ার্ড অংশ), গড়গোবিন্দপুর (৪, ৫ ও ৬ নং ওয়ার্ড অংশ), বগা প্রতিমা, সানবান্দা, প্রতিমা বংকী (৬ ও ৯নং ওয়ার্ড অংশ), কীর্তনখোলা (৮নং ওয়ার্ড অংশ)।
কালিয়ান (৮ও ৯নং ওয়ার্ড অংশ), বেতুয়া (৭ ও ৮নং ওয়ার্ড অংশ), বহেড়াতৈল, আমতৈল, শালগ্রামপুর, আন্ধি, ছাতিয়াচালা, বগাপ্রতিমা (৬নং ওয়ার্ড অংশ), যোগীরকোফা, ঘাটেশ্বরী, কামারঙ্গ, গোহাইলবাড়ী (১ ও ২নং ওয়ার্ড অংশ), ডাবাইল, খামারচালা, ভূগলীচালা, নয়াপাড়া, নেরগাছ চালা, ধোপারচালা।
কালিয়ানপাড়া (৭ ও ৯নং ওয়ার্ড অংশ), কীর্তনখোলা (৮ ও ৯নং ওয়ার্ড অংশ), ইছাদিঘী (১, ২ ও ৩নং ওয়ার্ড অংশ), মুচারিয়া পাথার (৪ ও ৫নং ওয়ার্ড অংশ), গজারিয়া।
রতনপুর (২ ও ৩নং ওয়ার্ড অংশ), চাকদহ (১ ও ২নং ওয়ার্ড অংশ), হাতীবান্ধা (৪ ও ৫নং ওয়ার্ড অংশ), তক্তারচালা (৬ ও ৭নং ওয়ার্ড অংশ), হতেয়া রাজাবাড়ী (৭, ৮ ও ৯নং ওয়ার্ড অংশ), বাজাইল (৮ ও ৯নং ওয়ার্ড অংশ), বড়চালা।
কালিয়া (১, ২ ও ৩নং ওয়ার্ড অংশ), নিশ্চিন্তপুর, কুতুবপুর (৫ ও ৬নং ওয়ার্ড অংশ), বড়চওনা (৪ ও ৫নং ওয়ার্ড অংশ), কচুয়া (৭নং ওয়ার্ড অংশ), কালিয়াপাড়া ঘোনারচালা (দক্ষিণ, ৮ ও ৯নং ওয়ার্ড অংশ), বানিয়ারছিট।
প্রতিমা বংকী (৮ ও ৯নং ওয়ার্ড অংশ), ছোট মৌসা, বড় মৌসা, গড়গোবিন্দপুর (৭নং ওয়ার্ড অংশ), ছিলিমপুর, দাড়িয়াপুর (১, ২, ৩ ও ৪নং ওয়ার্ড অংশ), কাংগালীছেও, কৈয়ামধু (২ ও ৬নং ওয়ার্ড অংশ), দেওবাড়ী।
কালিদাস (১, ২ ও ৫নং ওয়ার্ড অংশ), বহুরিয়া চতলবাইদ (৩, ৪ ও ৫নং ওয়ার্ড অংশ), আটিয়া কালমেঘা (৫, ৬ ও ৯নং ওয়ার্ড অংশ), তালেপাবাদ কালমেঘা (৭ ও ৮নং ওয়ার্ড অংশ)।
জনসংখ্যার উপাত্ত
২০১১ সনের আদমশুমারী তথ্য অনুযায়ী সখিপুর উপজেলার জনতাত্ত্বিক পরিসংখ্যান নিম্নরূপঃ
শিক্ষা
সর্বমোট কলেজ ৫টি
এখানকার উল্লেখযোগ্য শিক্ষা প্রতিষ্ঠানের মধ্যে রয়েছেঃ
মুক্তিযুদ্ধে সখীপুর
স্বাধীনতা যুদ্ধে দেশের একমাত্র স্বতন্ত্র বেসামরিক ব্রিগেড কাদেরিয়া বাহিনী এর জন্ম, সংগঠিত হওয়া এবং এর সদর দপ্তর ছিল এই সখীপুরে। বঙ্গবীর আব্দুল কাদের সিদ্দিকী বীরউত্তম সখীপুরের দুর্গম পাহাড়ী বনাঞ্চলে এই বাহিনীর প্রতিষ্ঠা করেন। পরে এটা কাদেরিয়া বাহিনী নামে দেশ বিদেশে ছড়িয়ে পড়ে। দুর্ধর্ষ এই বাহিনী মুক্তিযুূ্দ্ধে একটা কিংবদন্তি। সখীপুরের মহানন্দপুর গ্রামে বাহিনীর সদর দপ্তর ছিল। সখীপুর থেকেই এই বাহিনী সমগ্র টাঙ্গাইল এবং যমুনা ধলেশ্বরী নদ সংলগ্ন এলাকায় এবং গাজিপুর,ময়মনসিংহ,জামালপুর শেরপুর জেলায় গিয়ে পাক বাহিনীর বিরুদ্ধে অভিযান চালাতো। বহেড়াতৈল বাজারের পাশে কাদেরিয়া বাহিনীর শপথ গ্রহণ করতো। এখানে একটা শপথ স্তম্ভ আছে। তাছাড়া লাঙ্গুলিয়া গ্রাম মুক্তিযুদ্ধাদের এক অন্যতম ঘাঁটি ছিল। লাঙ্গুলিয়া গ্রামের বিশিষ্ট মুক্তিযুদ্ধারা হলেন আব্দুল কাদের, মো: বেলায়েত হোসেন, মো: শমসের আলী ও মো: সানোয়ার হোসেন প্রমুখ।
স্বাস্থ্য কেন্দ্র
যার মধ্যে ৪টি চলমান এবং ২টি স্থাপনা বিহীন থাকায় সাময়িকভাবে কার্যক্রম বন্ধ আছে। সখীপুর উপজেলায় ৩৭ টি কমিউনিটি ক্লিনিকের কার্যক্রম চলমান রয়েছে। কমিউনিটি ক্লিনিকের মাধ্যমে গ্রামেগঞ্জে সেবা পৌঁছে দেওয়া হচ্ছে।
যিহোশূয় নিকোমো
জোশুয়া মাকাবুকো নিওংগো এনকোমু (১৯ জুন ১৯১৭ – ১ জুলাই ১৯৯৯) একজন জিম্বাবুয়ে একজন রাজনীতিবিদ ছিলেন যিনি জিম্বাবুয়ে উপরাষ্ট্রপতি জিম্বাবুয়ের দ্বিতীয় ভাইস প্রেসিডেন্ট রবার্ট মুগাবে ১৯৮৭ থেকে ১৯৯৯ সাল পর্যন্ত দায়িত্ব পালন করেন। তিনি আফ্রিকান পিপলস ইউনিয়ন (জাওপিইউ) পার্টি এবং নেডবেলে মানুষ (কালাঙ্গা)।
তিনি একটি ট্রেড ইউনিয়ন ট্রেডিং ইউনিয়ন নেতা ছিলেন, যিনি নিষিদ্ধ পার্টির (রোডেশিয়া) জাতীয় ডেমোক্র্যাটিক পার্টির সভাপতি ছিলেন, এবং রহদেসিয়া এর দশ বছরের কারাদণ্ডে দণ্ডিত ছিলেন সাদা সংখ্যালঘু সরকার তার মুক্তির পর, জাএপিইউ যে সরকার পতনের অবদান রাখে, কিন্তু তারপর রবার্ট মুগাবির নেতৃত্বে প্রতিদ্বন্দ্বী জানু দলের সাথে ঝগড়া করে। তার জীবনের জন্য ভয়, এনকোমু দেশ পালিয়ে, বিতর্কিত জাপা জানু সঙ্গে একত্রিত করার অনুমতি আগে।
এনকোমু অনেক উনাম নাম ছিল, "উমাফুকুফুকু", "বাবা জিম্বাবুয়ে", এবং "চিবুচ্ছিত্ত্যা" (পিচ্ছিল পাথর শিলা) সহ। তিনি হযরফুলি এবং প্রেমের হিসাবে "উম্দালা বা উম্দালা মেথু", আমাদের প্রাচীন ছিল
পলিটিক্স
ন্যাকোমো ন্যাশনাল ডেমোক্রেটিক পার্টির (এনডিপি) প্রতিষ্ঠা করেন এবং ১৯৬০ সালে, ব্রিটিশ প্রধানমন্ত্রী হ্যারল্ড ম্যাকমিলান "পরিবর্তনের বায়ু" এর কথা বলেছিলেন, "আফ্রিকার মধ্য দিয়ে প্রবাহিত হয়ে রবার্ট মুগাব তার সাথে যোগ দিয়েছিলেন। এনডিপি সাদা সংখ্যালঘু সরকার কর্তৃক নিষিদ্ধ ছিল এবং পরবর্তীতে এটি জিম্বাবুয়ে আফ্রিকান পিপলস ইউনিয়ন (জাওপিইউ) দ্বারা প্রতিস্থাপিত হয়, এছাড়াও ১৯৬২ সালে এনকোমো কর্তৃক প্রতিষ্ঠিত, নিজেই অবিলম্বে নিষিদ্ধ জাএপিইউ ১৯৬৩ সালে বিভক্ত হয়ে পড়ে এবং কেউ কেউ দাবি করে যে এই বিভাজন জাতিগত উত্তেজনাগুলির কারণে ছিল, আরো সঠিকভাবে বিভক্ত সীতল, মুগাব, টাকাবীরা ও মালিয়ানোগা থেকে ব্যর্থ হয়ে জাকির এনকোমু থেকে নিয়ন্ত্রণ হস্তান্তর করার জন্য অনুপ্রাণিত হয়েছিল। স্বাধীনতা পর্যন্ত জাপা একটি মাল্টি জাতিগত পার্টি অধিকার পর্যন্ত থাকবে।
আবু বকর সিদ্দিকী (পীর)
মোহাম্মদ আবু বকর সিদ্দিকী আল কুরাইশী ভারতের পশ্চিমবঙ্গের একজন বিখ্যাত পীর ছিলেন। তিনি ফুরফুরা দরবার শরীফের প্রতিষ্ঠাতা পীর ছিলেন, যা দুই বাংলার মুসলিমদের নিকট ধর্মীয় তীর্থস্থান বলে বিবেচিত হয়। তাঁকে ধর্মীয় অবদানের জন্য  আমীরে শরীয়ত বলে অভিহিত করা হয়। এছাড়া উনাকে চতুর্দশ হিজরীর  মুজাদ্দিদ মনে করা হয়।  । বাংলা ও ভারতের প্রত্যন্ত অঞ্চলে ইসলামি শরীয়ত ও তরীকত প্রচার, ওয়াজ-নসিহত, মসজিদ ও মাদ্রাসা প্রতিষ্ঠা, পত্রপত্রিকা প্রকাশ ও শিক্ষা বিস্তারে উল্লেখযোগ্য অবদান রেখেছেন।    ধারণা করা হয়, তিনি ইসলামের প্রথম খলীফা আবু বকরের বংশের বিখ্যাত ছিলেন।
জন্ম ও পরিচয়
আবু বকর সিদ্দিকী ১৮৪৫ সালে পশ্চিমবঙ্গের হুগলি জেলার ঐতিহাসিক গ্ৰাম ফুরফুরায় জন্মগ্রহন করেন। তার পিতার নাম আব্দুল মুক্তাদির সিদ্দিকী, এবং মাতার নাম মুহব্বতুন নেসা বেগম। সিদ্দীকির পিতা আব্দুল মুক্তাদির সিদ্দিকী, ইসলামের প্রথম খলিফা আবু বকরের বংশধর ছিলেন, তিনি সবার নিকট দাদা পীর কেবলা নামে পরিচিত ছিলেন। এই অঞ্চলে আবু বকরের জন্মগ্রহণের পরবর্তী সময়ে ফুরফুরা মাজার একটা মাজার তৈরি হয় এবং মাজারটি দুই বাংলার মুসলিমদের নিকট পবিত্র স্থান বলে বিবেচিত হয়।
শিক্ষাজীবন
১৮৫০ সালের দিকেই তার বাল্য শিক্ষা নিজ ঘরেই শুরু হয়। প্রাথমিক ইসলামি জ্ঞান শেখার পরে তিনি স্থানীয় প্রাইমারী স্কুলে ভর্তি হন এবং ইংরেজিসহ ইসলাম বিবর্জিত বিষয় শিক্ষা শুরুর মনস্থ হোন। বাল্যকালে এক রাত্রে তিনি স্বপ্ন দেখেন, ইসলামের নবী মুহাম্মাদ তাকে এই শিক্ষা ত্যাগ করার পরামর্শ দিচ্ছে। এরপর তিনি এই শিক্ষা বাদ দিয়ে ফুরফুরার নিকটবর্তী প্রাচীন শিক্ষা প্রতিষ্ঠান (১৭৭২ সালে প্রতিষ্ঠিত) সিতাপুর মাদ্রাসায় ভর্তি হন। এখানে প্রাথমিক শিক্ষা সম্পন্ন করে হুগলি সদর শহরের মুহসিনিয়া মাদ্রাসা থেকে তৎকালীন সর্বোচ্চ জামাতে উলা ক্লাসে প্রথম স্থান অধিকার করেন।
এরপর কলকাতা শহরে গিয়ে তৎকালীন সিন্দুরিয়া পট্টি মসজিদের (বর্তমানে অধুনা কলুটলা, কলকাতা) জামালুদ্দিন শিক্ষা কেন্দ্রে ভর্তি হোন। সেখানে হাফেজ জামালুদ্দিন মুঙ্গেরীর নিকট হাদিস, তাফসির ও ফিকাহ শাস্ত্র অধ্যয়ন করেন। হাফেজ জামাল উদ্দিন ছিলেন সৈয়দ আহমদ বেরলভী র খলিফা। এরপর তিনি ফিরিঙ্গি মহলের নজর শাহ বেলায়েতীর নিকট হিকমাহ শাস্ত্র, বালাগাত-মানতিক, দর্শন শাস্ত্র অধ্যয়ন করেন।  বেলায়েতীর নিকট অধ্যয়নকালে তিনি কলকাতার নাখোদা মসজিদে অবস্থান করতেন।
প্রাতিষ্ঠানিক শিক্ষা শেষ করে দীর্ঘ ১৮ বছর ইসলামের বিভিন্ন বিষয়ে গবেষণা করেন। এসময় তিনি নিজস্ব একটি গ্রন্থাগার প্রতিষ্ঠা করেন, যেখানে বহু দুষ্প্রাপ্য বই ছিলো। গ্রন্থাগারটি বর্তমানে তার প্রতিষ্ঠিত ফুরফুরা টাইটেল মাদ্রাসার সঙ্গে যুক্ত রয়েছে। ১৮৯২ সালে তিনি মক্কা ও মদিনা শহরে গমন করেন। মদিনায় অবস্থানকালে তিনি মদিনার মুহাদ্দিস সৈয়দ মোহাম্মদ আমিন ইবনে আহমাদের নিকট ৪০টি হাদিস গ্রন্থের সনদ লাভ করেন।
শিক্ষা ক্ষেত্রে অবদান
তার পৃষ্ঠপোষকতায় প্রায় ১১০০ মাদরাসা এবং ৭০০ মসজিদ প্রতিষ্ঠিত হয়। তার গ্রামে তিনি যেসব মাদ্রাসা প্রতিষ্ঠা করেছিলেন, সেগুলো ভারতের অন্যতম বিদ্যাপিঠে পরিণত হয়েছিলো, এমনকি পূর্ববঙ্গের ফরায়েজী আন্দোলনের প্রবর্তক হাজী শরীয়তুল্লাহ এই গ্রামে এসে আরবি ও ফার্সী ভাষা শিক্ষা করেন। তিনি ১৯২৮ সালে কলকাতা আলিয়া মাদ্রাসার পরিচালনা কমিটির সদস্য ছিলেন।
হাদিস চর্চা
বাংলাদেশের ফেনী আলিয়া মাদ্রাসার অধ্যক্ষ এম ওবায়দুল (১৯০৩-১৯৮৪) তার সম্পর্কে বলেছেন,
"ইলমে জাহের ব্যতীত আল্লাহ তাকে ইলমে লাদুন্নিও (আল্লাহ প্রদত্ত বিশেষ জ্ঞান) প্রদান করেছিলেন। তিনি ফলে কুরআন, হাদিস ও ফিকহের, ও ইসলামের মারেফতি শিক্ষার গভীরে জ্ঞান অর্জন করেছিলেন। বিশেষ করে তিনি হাদিস শাস্ত্রে অভূতপূর্ব জ্ঞান অর্জন করেছিলেন, যার জ্ঞান সারা উপমহাদেশে ছড়িয়ে পরেছে।
তার জীবনকালে আলিয়া মাদরাসায় হাদিসের দারস ও পাঠদান করা হতাে না। তিনি এই ব্যবস্থার চালু করেন, ১৯০২ সালে কলকাতা ঘাসপট্টি মসজিদে হাদিস পাঠদানের মাধ্যমে এই ব্যবস্থার রেওয়াজ শুরু হয়। শামসুল উলামা শাহ সাফিউল্লাহকে ২০ টাকা বেতনে হাদিস পাঠদানের জন্য এই মসজিদে নিযুক্ত করা হয়। তিনি নিজেও এই মসজিদে হাদিসের পাঠদান করতেন।
তিনি হাদিস শাস্ত্রের উপর বিশেষ পাণ্ডিত্য অর্জন করেছিলেন, তার মেঝ ছেলে আবু জাফর সিদ্দিকী তার থেকে ২০টি হাদিস গ্রন্থের সনদ লাভ করেছিলেন। ফুরফুরা গ্রামের তার এক আত্মীয় মাওলানা মানসুর হােসায়েন তার নিকট থেকে “মুসনাদে ইমাম আবু হানিফা” হাদিস গ্রন্থের পাঠ ও সনদ গ্রহণ করেছিলেন। এছাড়াও বহু আলেম তার থেকে হাদিস শিক্ষাগ্রহণ করেছেন।
আধ্যাত্মিক শিক্ষা
আবু বকর সিদ্দিকী জজবা ও সুলুক নামে আল্লাহর নৈকট্য লাভের দুইটি পদ্ধতিই আত্মস্থ করেছিলেন। ছাত্রজীবনে হুগলি মাদ্রাসায় অবস্থাঙ্কালীন তার আধ্যাত্মিক অবস্থা সম্পর্কে বহুল প্রচলিত রয়েছে, অধিকাংশ রাত্রে তার অন্তরের সাথে চার তরিকার নিসবত বা এক ধরনের যোগসুত্র ঘটতো। এই যোগসুত্র যখন যে তরিকার সাথে হতো তখন তিনি অধীর হয়ে ওই তরিকার জিকির করতেন। এছাড়াও অনেক সময় একটি নূর বা জ্যোতি দ্বারা তার আপাদ-মস্তক আচ্ছাদিত হয়ে পড়ত এবং তার আত্মবিস্মৃত ঘটতাে।
আবু বকর সবসময় আল্লাহর জিকিরের হালতে মগ্ন থাকতেন, প্রথম জীবনে তিনি জনমানবহীন স্থানে জিকরে জলি (উচ্চস্বরে জিকর) করে রাত্রি অতিবাহিত করতেন। ছাত্রজীবন থেকেই তিনি ঈমানী জাজবী অবস্থার সাধনাও শুরু করেছিলেন। কথিত আছে, তিনি একদিন স্বপ্ন দেখেন, ইসলামের নবী মুহাম্মাদ তার আগে আগে যাচ্ছেন আর তিনি পিছনে পিছনে মাসআলা জিজ্ঞেস করতে করতে যাচ্ছেন, তিনি উত্তর দিচ্ছেন।
তিনি ইলমে তাছাউফের শিক্ষার জন্য শাহ সুফি ফতেহ আলী ওয়াইসী র নিকট বাইয়াত গ্রহণ করেন। ইলমে তরিকত ও তাছাউফের চারধারার মাসয়ালা (তারিফ, সবাব, আলামত ও এলাজ (তিনি যাদের উত্তরাধিকার প্রদান করেছেন তাদের মধ্য থেকে কেবলমাত্র হযরত হাতেম আলী দুুুুধলী এর দরবার শরীফে এই  চারধারার মাসায়ালা বিদ্যমান রয়েছে) শিক্ষা করেন। তার সাহচর্যে থেকে কার্যকরিভাবে রিয়াজত মোজাহাদা করেন। পাশাপাশি তার সান্নিধ্যে চার তরিকার নিয়ম নীতি অনুযায়ী জিকিরের অনুশীলন পূর্বক খিলাফত লাভ করেন। এই পীর ফতেহ আলী ওয়াইসী ১৮৮৬ সালে  আবু বকরের কোলে মাথা রেখেই ইন্তেকাল করেন।
উত্তরাধিকার প্রণয়ন
মক্কা, মদিনা থেকে শুরু করে পশ্চিমবঙ্গ, বাংলাদেশ, আসামসহ বহু স্থানে তার খেলাফত ও প্রতিনিধি রয়েছে। তার সর্বমোট খলিফা বা প্রতিনিধি ছিল হাজারের অধিক । এগুলোর মধ্যে উল্লেখযোগ্য প্রতিনিধি হলো
অবদান
১৯ শতকের শেষের দিকে ফরায়েজি ও  তরিকায়ে মুহাম্মদিয়া আন্দোলনের তীব্রতা প্রশমিত হয়ে আসলে মুসলিমরাও কিছুটা দুর্বল ছিলো। মুসলিমদের মধ্যে নানা বিভক্তি ছিলো, বিভিন্ন স্থানে মুসলিমরা ভিন্ন ধর্ম গ্রহণ করলে আবু বকর চিন্তিত হয়ে পরেন। তিনি মুসলিম উম্মাহের ঐক্যতা নিয়ে কাজ করতে মনস্থ হন, এবং দুই বাংলার শিরকী, বিদিয়াতি, কুসংস্কার প্রভৃতি দূরীভূত করার চেষ্টা চালান।
তার এই কাজে সহযোগিতা করেছিলো যেসব আলেম তাদের মধ্যে শামসুল উলামা গোলাম সালমানী (১৮৫৪ - ১৯১২) আল্লামা লুতফর রহমান বর্ধমানী (মৃঃ ১৯২০), আল্লামা এসহাক বর্ধমানী (মৃঃ ১৯২৮), বেলায়েত হােসেন বীরভূমী (১৮৮৭), আবদুল ওয়াহেদ চাটগামী (মৃঃ ১৯১০), মুহাম্মদ মঙ্গলকোটি বর্ধমানী (মৃঃ ১৯০৭) উল্লেখযোগ্য।   এছাড়াও বিভিন্ন হাদিস ছড়িয়ে দেওয়ার ব্যপারে সাহায্য করেছেন আবদুল আউয়াল জৌনপুরী ও কারামত আলী জৌনপুরী। এরা উভয়ই প্রভাবশালী লেখক ছিলেন।
পাওয়ার অ্যান্ড পার্টিসিপেশন রিসার্চ সেন্টার
১৯৯৬ সালে প্রতিষ্ঠিত পাওয়ার অ্যান্ড পার্টিসিপেশন রিসার্চ সেন্টার (পিপিআরসি) বাংলাদেশের ঢাকা ভিত্তিক গবেষণা ও সামাজিক কর্মকাণ্ডের জন্য একটি স্বাধীন অলাভজনক কেন্দ্র। পিপিআরসি জননীতি, জ্ঞান ব্যবস্থাপনা এবং নাগরিক ক্ষমতায়নের বিষয়গুলিতে আলোকপাত করে। কেন্দ্র তৃণমূল এবং নীতি চেনাশোনাগুলির মধ্যে শক্তিশালী নেটওয়ার্কগুলিকে লালন করার মাধ্যমে কাজ করে এবং এমন একটি গবেষণা সংস্কৃতি প্রচার করে যা শ্রেষ্ঠত্ব এবং প্রাসঙ্গিকতার মূল্য দেয়।
কেন্দ্রীয় কার্যক্রমের মধ্যে রয়েছে, নীতি গবেষণা, প্রকল্পের মূল্যায়ন, গুণমানের পরিসংখ্যান, বক্তৃতা প্রচার, পলিসি অ্যাডভোকেসি, তৃণমূল এবং নীতি নেটওয়ার্কিং এবং জাতীয় জরুরিতার বিষয়ে দ্রুত প্রতিক্রিয়ামূলক উদ্যোগকে অন্তর্ভুক্ত করে। এর প্রতিষ্ঠাতা ও চেয়ারম্যান হলেন হোসেন জিল্লুর রহমান ।
নাজিম কামরান চৌধুরী
নাজিম কামরান চৌধুরী একজন বাংলাদেশ জাতীয়তাবাদী দলের রাজনীতিবিদ এবং ১৯৭৯ সালে দ্বিতীয় জাতীয় সংসদ নির্বাচনের সিলেট-৯ আসনের (বর্তমান সিলেট-৪) সাবেক সংসদ সদস্য।
জন্ম ও প্রাথমিক জীবন
নাজিম কামরান চৌধুরী সিলেটের গোলাপগঞ্জ উপজেলার ভাদেশ্বর ইউনিয়নে জন্মগ্রহণ করেন।
পেশা
তিনি ডাকসুর সাবেক জিএস ১৯৭৯ সালে দ্বিতীয় জাতীয় সংসদ নির্বাচনের সিলেট-৯ আসনের (বর্তমান সিলেট-৪) সাবেক সংসদ সদস্য। তিনি ঢাকার গুলশানে একটি অ্যাপার্টমেন্ট দখল প্রচেষ্টা মামলায় ২০০৯ সালে গ্রেপ্তার হয়েছিলেন। তিনি সিলেটের নাজিমগড় রিসোর্টের ব্যবস্থাপনা পরিচালক।
ব্যক্তিগত জীবন
তত্ত্বাবধায়ক সরকারের সাবেক উপদেষ্টা গীতিআরা সাফিয়া চৌধুরী তার স্ত্রী। নাজিম ফারহান চৌধুরী ও ফাহিমা চৌধুরী তাদের সন্তান। এবং তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদের কাজিন।
সানন্দা টিভি
সানন্দা টিভি ছিল ২৪ ঘণ্টার সাধারণ বিনোদন চ্যানেল যার মালিক ছিল এবিপি গ্রুপ। এটি ২৫ জুলাই ২০১১ সালে চালু করা হয়েছিল। তবে এটি ২০১২ সালের নভেম্বরে বন্ধ হয়ে যায়।
বন্ধ
সানন্দা টিভি ৭ নভেম্বর ২০১২ সালের চালুর পর মাত্র ১৫ মাস পরেই বন্ধ হয়ে যায়। ফলে টেলিভিশন বিনোদন জায়গাতেও এবিপির উপস্থিতি শেষ হয়। বন্ধ হবার বিষয়টি টিভি বন্ধ হওয়ার কয়েক দিন আগে বেশ কয়েকটি বিজ্ঞাপনের মাধ্যমে ঘোষণা করা হয়েছিল। বন্ধ হওয়ার কারণটি ছিল সানন্দা টিভি রূপসী বাংলা, স্টার জলশা, জি বাংলা এবং ইটিভি বাংলার মতো অন্যান্য বাংলা বিনোদন চ্যানেলগুলির আধিপত্য বিস্তার করা বাজারে কোন প্রভাব ফেলতে পারেনি।
ইয়োহান ক্রিস্টফ আডেলুং
সংক্ষিপ্ত জীবনী
আডেলুং ১৭৩২ সালের ৮ই আগস্ট পশ্চিম পোমেরানিয়ার ষ্পান্টেকো শহরে জন্মগ্রহণ করেন। তিনি মাগডেবুর্গের আংকলাম ও বের্গে মঠ বিদ্যালয়ে এবং পরে হালে বিশ্ববিদ্যালয়ে পড়াশোনা করেন। ১৭৫৯ সালে তিনি এরফুর্ট শহরে উচ্চবিদ্যালয় বা গুমনাজিউমে অধ্যাপক হিসেবে নিয়োগ পান। কিন্তু দুই বছর পর অধ্যাপনা ত্যাগ করেন এবং লাইপ্তসিশ শহরে বসবাস শুরু করেন। সেখানে তিনি ভাষাতত্ত্ব নিয়ে গবেষণা করেন। ১৭৮৭ সালে ড্রেসডেনে জাখসেন নির্বাচনী এলাকার প্রধান গ্রন্থাগারিক হিসেবে নিয়োগ লাভ করেন। মৃত্যুর পূর্ব পর্যন্ত তিনি সেখানেই কর্মে নিয়োজিত ছিলেন।
কর্মপরিধি
আডেলুংয়ের লেখনীর পরিমাণ অনেক। জার্মান ব্যাকরণ, অভিধান, ও শৈলীর উপর তার উন্নতমানের কাজের মাধ্যমে তিনি জার্মান বানানবিধির সংস্কার, বাগধারার উত্‌কর্ষসাধন, ও জার্মান ভাষার আদর্শ বা মান রূপ নির্ধারণে গুরুত্বপূর্ণ ভূমিকা পালন করেন। তার জার্মান ভাষার অভিধান গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান") (১৭৭৪-১৭৮৬) তার গবেষণার একটি বড় অংশ জুড়ে রয়েছে।
ইন্দো-ইউরোপীয় শব্দভাণ্ডার
নিম্নলিখিত টেবিলটি অধিকাংশ আদিম প্রোটো-ইন্দো-ইউরোপীয় ভাষার (PIE) শব্দ এবং মূল সম্পর্কিত, যা তাদের বংশধরদের প্রধান পরিবারের সকলের সাথে পরিচিত।
ইয়োহান গটফ্রিট হের্ডার
ইয়োহান গটফ্রিট হের্ডার (২৫ আগস্ট, ১৭৪৪ - ডিসেম্বর ১৮, ১৮০৩) একজন জার্মান দার্শনিক, ধর্মতত্ত্ববিদ, কবি ও সাহিত্য সমালোচক। তিনি আলোকিত যুগের একজন অন্যতম চিন্তাবিদ।
প্রাথমিক জীবন
হের্ডার ২৫ আগস্ট, ১৭৪৪ তৎকালীন প্রুসিয়া রাজ্যের মোরাঙ্গানে (বর্তমান মোরা, পোল্যান্ড) জন্মগ্রহণ করেন। দরিদ্র পরিবারে তিনি বেড়ে ওঠেন। তার পাঠ গ্রহণ শুরু হয় তার বাবার বাইবেল ও গীতিকবিতা দিয়ে। ১৭৬২ সালের ১৭ বছর বয়সে তিনি কনিগ্‌সবার্গ বিশ্ববিদ্যালয়ে ভর্তি হন। সেখানে তিনি ইমানুয়েল কান্টের ছাত্র ছিলেন।
thumb|right|ইয়োহান গটফ্রিট হের্ডার
রাঙ্গামাটি জেলা
রাঙ্গামাটি জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। এটি একটি পার্বত্য জেলা। এটি বাংলাদেশের বৃৃৃহত্তম জেলা। উপজেলার সংখ্যানুসারে রাঙ্গামাটি বাংলাদেশের একটি “এ” শ্রেণীভুক্ত জেলা।
আয়তন
রাঙ্গামাটি জেলার মোট আয়তন ৬১১৬.১৩ বর্গ কিলোমিটার। এটি আয়তনের দিক থেকে বাংলাদেশের বৃহত্তম জেলা।
জনসংখ্যা
২০১১ সালের পরিসংখ্যান অনুযায়ী রাঙ্গামাটি জেলার মোট জনসংখ্যা ৬,২০,২১৪ জন। এর মধ্যে পুরুষ ৩,২৫,৮২৩ জন এবং মহিলা ২,৯৪,৩৯১ জন। জনসংখ্যার ঘনত্ব প্রতি বর্গ কিলোমিটারে প্রায় ১০১ জন।
ধর্মবিশ্বাস অনুসারে এ জেলার মোট জনসংখ্যার ৩৬.৮২% মুসলিম, ৫.৩০% হিন্দু, ৫৬.০৬% বৌদ্ধ এবং ১.৮২% খ্রিষ্টান ও অন্যান্য ধর্মাবলম্বী। এ জেলায় চাকমা, মারমা, তঞ্চঙ্গ্যা, বম, চাক, মুরং, ত্রিপুরা, খেয়াং, খুমি, লুসাই, ম্রো, পাংখোয়া, সাঁওতাল, মণিপুরী প্রভৃতি ক্ষুদ্র-নৃগোষ্ঠীর বসবাস রয়েছে।
অবস্থান ও সীমানা
বাংলাদেশের দক্ষিণ-পূর্বাংশে ২২°২৭´ থেকে ২৩°৪৪´ উত্তর অক্ষাংশ এবং ৯১°৫৬´ থেকে ৯২°৩৩´ পূর্ব দ্রাঘিমাংশ জুড়ে রাঙ্গামাটি জেলার অবস্থান। রাজধানী ঢাকা থেকে এ জেলার দূরত্ব প্রায় ৩০৮ কিলোমিটার এবং চট্টগ্রাম বিভাগীয় সদর থেকে প্রায় ৭০ কিলোমিটার। এ জেলার দক্ষিণে বান্দরবান জেলা, পশ্চিমে চট্টগ্রাম জেলা ও খাগড়াছড়ি জেলা, উত্তরে ভারতের ত্রিপুরা প্রদেশ এবং পূর্বে ভারতের মিজোরাম প্রদেশ ও মায়ানমারের চিন প্রদেশ অবস্থিত। এটি বাংলাদেশের একমাত্র জেলা, যার সাথে ভারত ও মায়ানমার দুটি দেশেরই আন্তর্জাতিক সীমানা রয়েছে।
প্রতিষ্ঠাকাল
১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হলে পার্বত্য চট্টগ্রাম জেলার মূল অংশ রাঙ্গামাটি পার্বত্য জেলা হিসাবে আত্মপ্রকাশ করে। প্রথাগত রাজস্ব আদায় ব্যবস্থায় রাঙ্গামাটি পার্বত্য জেলায় রয়েছে চাকমা সার্কেল চীফ। চাকমা রাজা হলেন নিয়মতান্ত্রিক চাকমা সার্কেল চীফ।
সাধারণ ইতিহাস
ব্রিটিশরা আগমনের পূর্বে কার্পাস মহল ছিল ত্রিপুরা, মুঘল, চাকমা ও আরাকানের রাজাদের যুদ্ধক্ষেত্র। চাকমা রাজা বিজয়গিরি রাজ্য জয় করতে করতে এই অঞ্চল জয় করে নেন ও রাজ্য স্থাপন করে। ১৬৬৬ সালে এই অঞ্চলের কিছু অংশে মুঘলদের অনুপ্রবেশ ঘটে এবং চাকমা রাজার কাছে পরাজিত হয়। এই যুদ্ধে মুঘলদের দুইটি কামানের মধ্যে  ফতেহ্ খাঁ নামে একটি কামান চাকমা রাজার হস্তগত হয়। ১৭৬০-৬১ সালে ইংরেজরা ইস্ট ইন্ডিয়া কোম্পানি এই অঞ্চলে প্রবেশ করে।। ১৭৩৭ সালে চাকমা রাজা শের মোস্তা খান মুঘলদেরকে পরাজিত করে এই অঞ্চল থেকে বিতাড়িত করেন। বাংলাদেশ স্বাধীন হওয়ার পর জিয়াউর রহমান সরকার আশির দশকে এই অঞ্চলে চার লক্ষ ভূমিহীন বাঙালীকে পুনর্বাসিত করেন। বর্তমানে তারাও এই অঞ্চলের অবিচ্ছেদ্য জনজাতিতে পরিণত হয়েছে। বাঙালী ছাড়াও এ অঞ্চলে ১৪টি ক্ষুদ্র নৃগোষ্ঠির মানুষ এখানে বসবাস করেন।
মুক্তিযুদ্ধের ঘটনাবলি
এদিকে পাকিস্তান সেনাবাহিনীর কমান্ডো দলটির একটি কোম্পানি (১৫০-২০০ জন) খাগড়াছড়ি দখলের জন্য নদীপথে এগিয়ে যায়। ২০ এপ্রিল নানিয়ারচরের বুড়িঘাটে অষ্টম ইস্ট বেঙ্গল রেজিমেন্টের ল্যান্স নায়েক মুন্সি আব্দুর রউফ একাই তাদের ২টি লঞ্চ ও ১টি স্পিডবোট ডুবিয়ে দেন। এতে এক প্লাটুন (৪০-৪৫ জন) শত্রু সৈন্য নিহত হয়। তাঁর এই বীরত্বের ফলে পাকিস্তানিরা ব্যাপক ক্ষয়ক্ষতির শিকার হয়। শুধু তাই নয়, এই যুদ্ধে তিনি একাই লড়ে তাঁর প্রায় দেড়শ সহযোদ্ধার প্রাণ বাঁচিয়েছিলেন। শেষপর্যন্ত তিনি পাকিস্তানিদের একটি মর্টার শেলের আঘাতে শাহাদাৎবরণ করেন। সরকার তাঁকে সর্বোচ্চ সামরিক সম্মান বীরশ্রেষ্ঠ উপাধিতে ভূষিত করে।
পার্বত্য চট্টগ্রামের মহালছড়ি, রামগড়সহ বিভিন্ন স্থানে যুদ্ধ ছড়িয়ে পড়ে। ২ মে বিকাল ৪টায় পাকিস্তান সেনাবাহিনীর হাতে মুক্তিযোদ্ধাদের হেডকোয়ার্টার রামগড়ের পতন হয়। ফলে মুক্তিযোদ্ধারা ভারতে অবস্থান নেন। পাকিস্তানিরা রামগড়ে জনসাধারণের ওপর ব্যাপক অত্যাচার-নির্যাতন চালায়। বাজার, হাসপাতাল, পুলিশ থানাসহ অনেক ঘরবাড়ি জ্বালিয়ে দেয়। রামগড় থেকে ভারতে যাতাযাতের জন্য নির্মিত সেতুটিও ভেঙে দেয়।
৫ মে হেমদা রঞ্জন ত্রিপুরাকে অধিনায়ক করে পার্বত্য চট্টগ্রামের ২৫ জনকে নিয়ে একটি মুক্তিযোদ্ধা দল গঠিত হয়। পরে এর সদস্য আরো বৃদ্ধি পেলে এটি একটি পূর্ণাঙ্গ কোম্পানিতে পরিণত হয়। তাঁদের প্রশিক্ষণকেন্দ্র ছিল ভারতের হরিণা, বৈষ্ণবপুর ও অম্পিনগরে। বরকল, ফারুয়া ও শুকুরছড়িতে স্থাপিত পাকবাহিনীর ঘাঁটিগুলোতে তাঁরা বেশকিছু গেরিলা অপারেশন পরিচালনা করেন। ফারুয়া এলাকায় বেশ কয়েকটি খণ্ড যুদ্ধে শতাধিক মুক্তিযোদ্ধা শহীদ হন।
ডিসেম্বরে ভারতীয় বাহিনী যুক্ত হলে মুক্তিযুদ্ধ আরো গতিশীল হয়। এ সময় মুজিববাহিনীর একটি দল ভারতীয় সেনাবাহিনীর সহায়তায় চূড়ান্ত অভিযান শুরু করে। ৯ ডিসেম্বর গ্রুপ কমান্ডার মোহাম্মদ নাজিম উদ্দিনের নেতৃত্বে কাউখালিতে একটি গেরিলা অপারেশন পরিচালিত হয়। এতে পাকিস্তানিদের ক্ষয়ক্ষতি হলেও মোহাম্মদ নাজিম উদ্দিন ও মোহাম্মদ জাফর শহীদ হন। ১১ ডিসেম্বর বেতবুনিয়ায় মাহবুব আলম চৌধুরীর নেতৃত্বে পাকিস্তানিদের একটি জিপে আরেকটি গেরিলা হামলা চালানো হয়। এতে দুইজন অফিসারসহ কয়েকজন পাকসেনা নিহত হয়।
১৪ ডিসেম্বর শুরু হয় চূড়ান্ত অভিযান। প্রথমে বরকল ও বাঘাইছড়ির পাকিস্তানি ঘাঁটিতে বিমান হামলা করা হয়। ১৫ ডিসেম্বর ভোরে বরকলের ঘাঁটিটিতে মুজিববাহিনী ও ভারতীয় সেনাবাহিনী যৌথভাবে হামলা করে। দুপুর ৩টা পর্যন্ত চলা যুদ্ধে বেশকিছু পাকসেনা নিহত হয় এবং বাকিরা রাঙ্গামাটি শহরের দিকে পালিয়ে যায়। একইসাথে কাউখালিসহ বিভিন্ন স্থানে পাকিস্তানি অবস্থানে হামলা করা হলে পুরো জেলায় পাকিস্তান সেনাবাহিনীর নেটওয়ার্ক ভেঙে পড়ে এবং তারা আত্মসমর্পণ করতে বাধ্য হয়। ফলে ১৫ ডিসেম্বরেই রাঙ্গামাটি শত্রুমুক্ত হয়। তবে ১৭ ডিসেম্বর জাতীয় পতাকা উত্তোলনের মাধ্যমে আনুষ্ঠানিকভাবে শত্রুমুক্ত হওয়ার ঘোষণা দেওয়া হয়েছিল বলে এই দিনকে রাঙ্গামাটি মুক্ত দিবস হিসেবে পালন করা হয়।
প্রশাসনিক এলাকাসমূহ
রাঙ্গামাটি জেলা ১০টি উপজেলা, ১২টি থানা, ২টি পৌরসভা, ৫০টি ইউনিয়ন, ১৫৯টি মৌজা, ১৩৪৭টি গ্রাম ও ১টি সংসদীয় আসন নিয়ে গঠিত।
শিক্ষা ব্যবস্থা
রাঙ্গামাটি জেলার সাক্ষরতার হার ৪৩.৬০%। এ জেলায় রয়েছে:
নদ-নদী
রাঙ্গামাটি জেলার প্রধান নদী কর্ণফুলী। এ নদী ভারতের লুসাই পাহাড় থেকে উৎপন্ন হয়ে রাঙ্গামাটির উত্তর-পূর্ব সীমান্ত দিয়ে ঠেগা নদীর মোহনা হয়ে এ অঞ্চলে প্রবেশ করেছে। কর্ণফুলী নদীর উপনদীগুলো হল কাচালং, মাইনী, চেঙ্গি, ঠেগা, সলক, রাইংখ্যং। এছাড়া এ জেলায় রয়েছে বাংলাদেশের বৃহত্তম কাপ্তাই হ্রদ। এ উপনদীগুলো বর্ষাকালে যথেষ্ট খরস্রোতা থাকলেও শুষ্ক মৌসুমে নাব্যতাসহ পানির পরিমাণ প্রায় থাকে না।
অর্থনীতি
রাঙ্গামাটি জেলায় জুম পদ্ধতিতে পাহাড়ে চাষাবাদ হয়ে থাকে। এ জেলায় উৎপাদিত প্রধান শস্যগুলো হল ধান, পাট, আলু, তুলা, ভুট্টা, সরিষা। এছাড়া এ জেলায় প্রচুর পরিমাণে ফলজ ও বনজ গাছের বাগান রয়েছে, যা বাইরে রপ্তানি করে এ জেলার লোকেরা জীবিকা নির্বাহ করে থাকে। প্রধান রপ্তানি দ্রব্যের মধ্যে রয়েছে কাঁঠাল, আনারস, বনজ পণ্য, কাঠ ইত্যাদি। এছাড়া এ জেলায় আম, কলা, লিচু, জাম ইত্যাদি ফলের প্রচুর ফলন হয়। এছাড়া কাজু বাদাম বর্তমানে রাঙ্গামাটির অর্থনীতিতে ব্যাপক উন্নতি সাধন করেছে। রাঙ্গামাটি জেলায় রয়েছে বাংলাদেশের বৃহত্তম কাগজ কল কর্ণফুলী কাগজ কল এবং দেশের বৃহত্তম পানি বিদ্যুত কেন্দ্র কাপ্তাই জলবিদ্যুত কেন্দ্র। এছাড়া রয়েছে রেয়ন কল, ঘাগড়া বস্ত্র কারখানা, উপজাতীয় বেইন শিল্প, বাঁশ ও বেতের হস্তশিল্প, হাতির দাঁত শিল্প ইত্যাদি।
যোগাযোগ ব্যবস্থা
রাঙ্গামাটি জেলায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরনের যানবাহনে যোগাযোগ করা যায়।
ভাষা ও সংস্কৃতি
সরকারি ভাষা ও কথ্য ভাষা হিসেবে বাংলা প্রচলিত। স্থানীয় চাটগাঁইয়ারা চাটগাঁইয়া ভাষায় কথা বলে। এছাড়াও অন্যান্য ক্ষুদ্র জাতিগোষ্ঠীর ভাষা হিসেবে চাকমা, মারমা, ম্রো, ত্রিপুরা, বম, লুসাই, তঞ্চঙ্গ্যা, চাক, খিয়াং, খুমি, পাংখুয়া ইত্যাদি প্রচলিত রয়েছে।
পার্বত্যাঞ্চলে চাকমাদের প্রধান সামাজিক উৎসব বিজু উৎসব এবং ত্রিপুরাদের প্রধান সামাজিক উৎসবের নাম বৈসু। বাংলা মাসের চৈত্র সংক্রান্তির শেষ দুদিন ও পহেলা বৈশাখ এই তিনদিন ধরে চলে বিঝু এবং বৈসু উৎসব।
পত্র পত্রিকা
রাঙ্গামাটি জেলা থেকে প্রকাশিত সংবাদপত্রের একটি তালিকা নিচে দেয়া হল:
আন্তর্জাতিক গণিত অলিম্পিয়াড
thumb|right|170px|আন্তর্জাতিক গণিত অলিম্পিয়াডের লোগো। আন্তর্জাতিক গণিত অলিম্পিয়াড (ইংরেজি: International Mathematical Olympiad সংক্ষেপে IMO) হচ্ছে বিশ্ববিদ্যালয়-পূর্ব ছাত্র-ছাত্রীদের জন্য প্রতিবছর অনুষ্ঠিত হয় এমন একটি গণিত অলিম্পিয়াড। এটি আন্তর্জাতিক বিজ্ঞান অলিম্পিয়াডগুলোর মধ্যে সবচেয়ে বেশি পুরাতন প্রতিযোগিতা।
প্রথম আন্তর্জাতিক গণিত অলিম্পিয়াড অনুষ্ঠিত হয় ১৯৫৯ সালে রোমানিয়ায়। তখন থেকে এটি প্রতিবছর অনুষ্ঠিত হচ্ছে, শুধু ১৯৮০ সাল এর ব্যতিক্রম। প্রায় ৯০ টি দেশ থেকে (সর্বোচ্চ) ছয় সদস্যের একটি করে দল (ও একজন দলপতি, সহ-দলপতি এবং একজন পর্যবেক্ষক) আন্তর্জাতিক গণিত অলিম্পিয়াডে অংশগ্রহণ করে। যদিও প্রতিযোগিতায় অংশগ্রহণকারী দলকে নয়, প্রতিযোগীদের নম্বর প্রদান করা হয়। প্রতিযোগীদের বয়স অনধিক ২০ বছর হতে হবে এবং অবশ্যই মাধ্যমিকের উপরের স্তরের শিক্ষা থাকা চলবে না। এই সকল নিয়মের মধ্যে পড়লে একজন প্রতিযোগী একাধিকবার আন্তর্জাতিক গণিত অলিম্পিয়াডে অংশগ্রহণ করতে পারবে।
প্রশ্নপত্রে ছয়টি সমস্যা থাকে, প্রতিটি সমস্যা সমাধানের জন্য ৭ নম্বর দেয়া হয়। তাই পূর্ণমান হচ্ছে ৪২। পরীক্ষাটি হয়ে থাকে দুইদিনব্যাপী; প্রতিযোগীরা একেক দিনে সাড়ে চার ঘণ্টা সময় পায় তিনটি সমস্যা সমাধানের জন্য। মাধ্যমিক স্তরের গণিত হতে সমস্যাগুলো নির্বাচন করা হয়। এগুলোর জন্য উচ্চতর গণিতের প্রয়োজন হয়না, আর সমাধানগুলো হয় ছোট ও বিচিত্র। তবে, সমাধান বের করার জন্য বুদ্ধিমত্তা ও গণিতের পারদর্শিতার প্রয়োজন।
ইতিহাস
প্রথম আইএমও অনুষ্ঠিত হয় রোমানিয়ায় ১৯৫৯ সালে। তারপর থেকে প্রতি বছর এটি অনুষ্ঠিত হয়ে আসছে, কেবল মাঝে ১৯৮০ সাল ছাড়া। ঐ বছর মঙ্গোলিয়ায় আভ্যন্তরীণ গণ্ডগোলের কারণে প্রতিযোগিতা অনুষ্ঠিত হতে পারেনি। এই প্রতিযোগিতাটি প্রথমদিকে সোভিয়েত প্রভাব বলয়ের অন্তর্গত ওয়ারশ চুক্তিতে অংশগ্রহণকারী পূর্ব ইউরোপের দেশসমূহ নিয়ে চালু হয়, তবে পরবর্তীতে অন্যান্য দেশও এতে অংশগ্রহণ করে থাকে। পূর্ব ইউরোপে শুরু হওয়ার কারণে প্রারম্ভিক পর্যায়ে আইএমও ওই অঞ্চলের দেশগুলোতেই অনুষ্ঠিত হত। ধীরে ধীরে অন্যান্য দেশ এটি আয়োজন করতে শুরু করে।. প্রথমদিককার আইএমও'র স্বাগতিক শহর নিয়ে ভিন্ন ভিন্ন উৎসে ভিন্ন ভিন্ন তথ্য পাওয়া যায়। এর একটি কারণ হতে পারে দলনেতারা প্রতিযোগীদের থেকে অনেক দূরে অবস্থান করেন বলে; আবার প্রতিযোগিতা সম্পন্ন হয়ে যাবার পর প্রতিযোগীরা ওই শহরেই বসে থাকেন না বলে এমনটি হতে পারে। আবার সঠিক দিন-তারিখ নিয়েও ভিন্নতা দেখা যায়, কারণ দলনেতারা ছাত্রদের পূর্বেই চলে আসেন এবং বর্তমানকালের আইএমওগুলোতে আইএমও উপদেষ্টা বোর্ড দলনেতাদেরও পূর্বে এসে পৌঁছান।
দল নির্বাচন প্রক্রিয়া
আইএমও-তে দল প্রেরণের জন্য প্রত্যেক দেশই একটি নির্বাচন পরীক্ষার আয়োজন করে। সাধারণত, স্থানীয়, বিভাগীয়, জাতীয় প্রতিযোগিতার পর এক বা একাধিক "দল নির্বাচন পরীক্ষা" (টিম সিলেকশন টেস্ট বা টিএসটি) এর মাধ্যমে দল নির্বাচন করা হয়।
আইএমও'র সমস্যা ও নম্বর বণ্টন
আইএমও-তে সর্বোমোট ৬ টি সমস্যা থাকে এবং প্রতি সমস্যায় ৭ পয়েন্ট থাকে। ক্যালকুলেটরের ব্যবহার নিষিদ্ধ। পরীক্ষা দু'দিন ধরে চলে। প্রথম দিনে তিনটি এবং দ্বিতীয় দিনে ৩টি করে মোট ৬ টি সমস্যার সমাধান করতে হয়; প্রতিদিন সাড়ে চার ঘণ্টা করে মোট নয় ঘণ্টা সময় পাওয়া যায়। সমস্যাগুলো মাধ্যমিক স্কুল গণিতের নানা বিভাগ থেকে করা হয় যাদের মোটা দাগে জ্যামিতি, বীজগণিত, সংখ্যাতত্ত্ব এবং কম্বিনেটরিক্স ইত্যাদি বিভাগে ভাগ করা যায়। এই সমস্যাগুলো সমাধান প্রাক-বিশ্ববিদ্যালয় পর্যায়ের জ্ঞান দিয়ে করা গেলেও প্রচুর অভিজ্ঞতা এবং দক্ষতার প্রয়োজন হয়।
স্বাগতিক দেশ ব্যতীত অন্যান্য অংশগ্রহণকারী দেশসমূহ স্বাগতিক দেশের নির্বাচিত সমস্যা নির্বাচন কমিটির নিকট সমস্যা প্রস্তাব করতে পারে, যেখান থেকে কমিটি সম্ভাব্য প্রশ্নের একটি সংক্ষিপ্ত তালিকা তৈরি করে। দলনেতারা প্রতিযোগিদের পূর্বেই আইএমও ভেন্যুতে পৌঁছে যান এবং তাদের নিয়ে গঠিত হয় আইএমও জুরি যারা প্রতিযোগিতা সংক্রান্ত সকল আনুষ্ঠানিক সিদ্ধান্ত গ্রহণ করেন, যার প্রথমেই থাকে সংক্ষিপ্ত তালিকা থেকে প্রতিযোগিতার জন্যে ছয়টি সমস্যা নির্বাচন করা। দলনেতারা প্রশ্ন সম্বন্ধে পূর্বেই জেনে যান বলে পরীক্ষার পূর্বে তাদের দল থেকে পৃথক রাখার ব্যাপারটি কঠোরভাবে মেনে চলা হয়।
প্রতিটি দেশের প্রাপ্ত নম্বর ঐ দেশের দলনেতা ও উপ-দলনেতার এবং স্বাগতিক দেশের নিয়োগ করা সমন্বয়কের (স্বাগতিক দেশের ক্ষেত্রে সমস্যা প্রস্তাবকারী দেশের দলনেতা) ঐকমত্যের ভিত্তিতে স্থির করা হয় এবং এ নিয়ে কোন বিতর্ক সৃষ্টি হলে তা প্রধান সমন্বয়ক এবং তাতেও সমাধান না হলে শেষ পর্যন্ত জুরির শরণাপন্ন হতে হয়।
পদক
প্রতিযোগীদের ব্যক্তিগত নম্বরের ওপর ভিত্তি করে র‌্যাংকিং করা হয়।
অসাধারণ নৈপুণ্য বা চমৎকার সাধারণীকরণের জন্যে বিশেষ পুরস্কার দেওয়া হয়। এই পুরস্কার ২০০৫, ১৯৯৫ এবং ১৯৮৮ তে দেওয়া হয়েছিল, তবে ১৯৮০ পর্যন্ত এই পদকপ্রাপ্তির সংখ্যা আরো বেশি ছিল।
সর্বোচ্চ পদকের সংখ্যা মোট প্রতিযোগীর অর্ধেক হবে - এই নিয়মটি মাঝে মাঝে রক্ষা করা হয় না যখন এর ফলে পদকপ্রাপ্তের সংখ্যা অর্ধেকসংখ্যক প্রতিযোগী হতে খুব বেশি এদিক-সেদিক হয়। এমন ঘটনা সর্বশেষ ঘটেছিল ২০০৬ সালে যখন ৪৯৮ জন প্রতিযোগীর মধ্যে ১৮৮ জন নইলে ২৫৩ জনকে পুরষ্কৃত করতে হত।
চৌধুরী সাজ্জাদুল করিম
চৌধুরী সাজ্জাদুল করিম যিনি সি এস করিম নামেও পরিচিত ছিলেন। বাংলাদেশী পারমাণবিক পদার্থবিদ এবং ফখরুদ্দিন আহমেদের নেতৃত্বে তত্ত্বাবধায়ক সরকারের সাবেক উপদেষ্টা। তিনি কৃষি, মৎস্য ও প্রাণিসম্পদ মন্ত্রণালয় ও পানি সম্পদ মন্ত্রণালয়ের দায়িত্বে ছিলেন।
প্রথম জীবন
চৌধুরী সাজ্জাদুল করিমের জন্ম ৭ জানুয়ারি ১৯৪৮ সালে ব্রিটিশ রাজের পূর্ব বাংলার চট্টগ্রামে (বর্তমানে বাংলাদেশ)।
পেশা
চৌধুরী সাজ্জাদুল করিম ছিলেন বাংলাদেশী পারমাণবিক পদার্থবিদ এবং বাংলাদেশ পরমাণু শক্তি কমিশনের চেয়ারম্যান। তিনি ছিলেন আন্তর্জাতিক পরমাণু শক্তি সংস্থার প্রাক্তন পরিদর্শক। তিনি ফখরুদ্দীন আহমদের নেতৃত্বে তত্ত্বাবধায়ক সরকারের একজন উপদেষ্টা ছিলেন। তিনি কৃষি, মৎস্য ও প্রাণিসম্পদ মন্ত্রণালয় ও পানি সম্পদ মন্ত্রণালয়ের দায়িত্বে ছিলেন।
মরণ
তিনি ২০ নভেম্বর ২০১৫ সালে বাংলাদেশ মেডিকেল কলেজ হাসপাতালে মারা যান।
আলেকজান্ডার ফন হুমবোল্‌ড্‌ট্
thumb|right|300px|An 1859 portrait of Alexander von Humboldt by the artist [[Julius Schrader, showing Mount Chimborazo in the background.]]
(জন্ম সেপ্টেম্বর ১৪, ১৭৬৯ - মৃত্যু মে ৬, ১৮৫৯) একজন জার্মান অভিযাত্রী ও বিজ্ঞানী। তিনি উদ্ভিজ্জ ভূগোলের উপর প্রচুর গবেষণা করেন যার মাধ্যমে জীবভূগোলের গোড়া পত্তন ঘটে আর তার ফলশ্রুতিতে বর্তমানে আমরা মানবীয় ভূগোল নামে ভূগোলের একটি নব শাখার বর্ণনা পাই।
জন্ম ও শিক্ষা
আলেকজান্ডার ফন হুমবোল্‌ড্‌ট্‌ ১৭৬৯ সালের ১৪ সেপ্টেম্বর জার্মানীর বার্লিন শহরে জন্মগ্রহণ করেন।
বৈজ্ঞানিক কাজ
Le voyage aux régions equinoxiales du Nouveau Continent, fait en 1799–1804, par Alexandre de Humboldt et Aimé Bonpland (Paris, 1807, etc.), consisted of thirty folio and quarto volumes, and comprised a considerable number of subordinate but important works. Among these may be enumerated
বহিঃসংযোগ
Portal Sources Misc
ব্র্যাক বিশ্ববিদ্যালয়
ব্র্যাক বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি ২০০১ সালে বেসরকারি বিশ্ববিদ্যালয় আইন ১৯৯২-এর অধীনে ফজলে হাসান আবেদের ব্র্যাক সংস্থার শাখা হিসাবে প্রতিষ্ঠিত হয়।
ক্যাম্পাস
ব্র‍্যাক বিশ্ববিদ্যালয়ের শিক্ষা কার্যক্রম বর্তমানে রাজধানী ঢাকায় মহাখালীতে অস্থায়ী ক্যাম্পাসে পরিচালিত হচ্ছে। স্থায়ী ক্যাম্পাস নির্মিত হচ্ছে মেরুল বাড্ডায়, ২০২৩ সালের শেষ নাগাদ বিশ্ববিদ্যালয়টির সকল শিক্ষা কার্যক্রম স্থায়ী ক্যাম্পাসে স্থানান্তরকরণের কথা।
আবাসিক ক্যাম্পাস
স্নাতকার্থীদের জন্য ব্র্যাক বিশ্ববিদ্যালয় একটি বাধ্যতামূলক ত্রৈমাসিক সেমিস্টারের ব্যবস্থা করেছে। এটি টার্ক নামে পরিচিত। এই আবাসিক সেমিস্টার ক্যাম্পাসটি সাভার, ঢাকায় অবস্থিত। এই ক্যাম্পাসে পুরুষ ও মহিলা শিক্ষার্থীদের জন্য আলাদা শোবার কক্ষ, শিক্ষকের থাকার ঘর, কম্পিউটার ল্যাব, শ্রেণিকক্ষ, সেমিনার হল শাল্লা (যা শাল্লা থেকে নামকরণ করা হয়েছে), সাধারণ স্থান, চারটি ভোজনশালা (তৃপ্তি, সুগন্ধা, তুষ্টি, সুরভি এবং কস্তুরি), গ্রন্থাগার, চিকিৎসা কেন্দ্র এবং মানসিক পরামর্শ কেন্দ্র রয়েছে।
আর্থিক সহায়তা
ব্র্যাক বিশ্ববিদ্যালয় পূর্ণ অনুদান দেয়া থেকে শুরু করে আংশিক মওকুফসহ শিক্ষার্থীদের আর্থিক সহায়তা প্রদান করে।
উপাচার্য
২০১৮ সাল থেকে ২০২৩ সাল পর্যন্ত উপাচার্যের দায়িত্বে ছিলেন ভিনসেন্ট চ্যাং। এক মেয়াদে চার বছর দায়িত্ব পালনের পর তিনি সরে দাঁড়ান। নতুন আচার্য নিয়োগের অপেক্ষায়।
ফ্রিড্‌রিশ ফন শ্লেগেল
right|250px|thumb|ফ্রিড্‌রিশ ফন শ্লেগেল ফ্রিড্‌রিশ ফন শ্লেগেল (Karl Wilhelm Friedrich von Schlegel) (১০ই মার্চ, ১৭৭২—১২ই জানুয়ারি, ১৮২৯) জার্মান কবি, সমালোচক ও পণ্ডিত।
শ্লেগেলের অন্যতম ভাষাতাত্ত্বিক রচনা Über die Sprache und Weisheit der Indier (উবার ডি শ্‌প্রাখ উন্ড ভাইসহাইট ডের ইন্ডিয়ার বা ভারতের ভাষা ও বিজ্ঞতা প্রসঙ্গে) (১৮০৮)।
বাই কালার কমোডোর
বাই কালার কমোডোর (বৈজ্ঞানিক নাম: Parasarpa zayla (Doubleday)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
আকার
প্রসারিত অবস্থায় ডানার মাপ ৮০-৯৫ মিলিমিটার।
বিস্তার
ভারতএর পশ্চিমবঙ্গ(দার্জিলিং),সিকিম থেকে অরুনাচল প্রদেশ পর্যন্ত বিস্তৃত, এছাড়া উত্তর পূর্ব ভারতের পার্বত্য অঞ্চল নেপাল, ভুটান, বাংলাদেশ এবং উত্তর মায়ানমারে এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী উভয় লিঙ্গেরই ডানার উপরিতল জলপাই বাদামী। সামনের ডানার উপরিতলে কোস্টার সামান্য নিচ থেকে ডরসাম পর্যন্ত তীর্যকভাবে বিস্তৃত চওড়া ঘন হলুদ ডিসকাল বন্ধনী বর্তমান। সাবটার্মিনাল অংশে অ্যাপেক্স এর নিম্নভাগ থেকে টর্নাস পর্যন্ত টার্মিনাল প্রান্তরেখার সাথে সমান্তরাল ভাবে বিস্তৃত হলদেটে নলাল ঢেউ খেলানো দাগের একটি সারি তীর্যকভাবে অবস্থিত। পিছনের ডানার উপরিতলে দৃশ্যমান সাদা ডিসকাল বন্ধনীটি চওড়া থেকে ক্রমশ সরু হয়ে তীক্ষনকার ভাবে ডরসামে গিয়ে শেষ হয়েছে। সাবটার্মিনাল অংশে অর্দ্ধচন্দ্রাকৃতি লাল ছোপের সারিটি তীর্যকভাবে টর্নাসে গিয়ে মিশেছে। উভয় ডানার নিম্নপৃষ্ঠের দাগ, ছোপ এবং বন্ধনী উপরিপৃষ্ঠেরই অনুরূপ, তবে অপেক্ষাকৃত অস্পষ্ট ও ফ্যাকাসে এবং টার্মিনাল অথবা প্বার্শপ্রান্তিক সীমারেখা ধূসর খয়েরী এবং গাঢ় বেগুনী আভাযুক্ত। পিছনের ডানার নিম্নতলে বেস এবং ডিসকাল বন্ধনীর মধ্যবর্তী অংশ চক্‌চকে নীলচে সবুজ।
মাথা, বক্ষদেশ এবং উদর এর উপরিতল গাঢ় বাদামী বর্নের।
আচরণ
এরা খুব দ্রুত উড়ানযুক্ত পার্বত্য অঞ্চলবাসী প্রজাতি। পার্বত্য বনাঞ্চলে প্রায় ২৫০০ মিটার উচ্চতা পর্যন্ত এদের দর্শন মেলে। জুন থেকে সেপ্টেম্বর মাস পর্যন্ত। স্ত্রী নমুনা অপেক্ষা পুরুষ নমুনাকে বেশি দেখা যায়।
ঘাটাইল উপজেলা
ঘাটাইল উপজেলা বাংলাদেশের টাঙ্গাইল জেলার অন্তর্গত একটি উপজেলা যা ১৪টি ইউনিয়ন নিয়ে গঠিত। এটি ঢাকা বিভাগের অধীন টাঙ্গাইল জেলার ১২টি উপজেলার মধ্যে সবচেয়ে বড় এবং টাঙ্গাইল জেলার উত্তরে অবস্থিত। ঘাটাইল উপজেলার উত্তরে গোপালপুর উপজেলা ও মধুপুর উপজেলা, দক্ষিণে কালিহাতি উপজেলা ও সখিপুর উপজেলা, পূর্বে ময়মনসিংহ জেলার ফুলবাড়ীয়া উপজেলা ও ভালুকা উপজেলা, পশ্চিমে ভুঞাপুর উপজেলা ও গোপালপুর উপজেলা। ঘাটাইলের উপর দিয়ে বংশী, ঝিনাই ও লৌহজং নদী নামে তিনটি নদী প্রবাহিত হয়েছে।
এ উপজেলার অবস্থান টাঙ্গাইল জেলা সদর থেকে ৩০ কিলোমিটার উত্তরে টাঙ্গাইল ময়মনসিংহ মহাসড়কের উভয় পাশে বিস্তৃত। উপজেলার অবস্থান ২৪°২৩´ থেকে ২৪°৩৪´ উত্তর অক্ষাংশ এবং ৮৯°৫৩´ থেকে ৯০°১৫´ পূর্ব দ্রাঘিমাংশ এবং আয়তন: ৪৫১.৭১ বর্গকিলোমিটার। মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ দ্বারা গঠিত ঘাটাইল অঞ্চলটি ০.৯৭ থেকে ০.৯০ মিলিয়ন বছর পূর্বে গঠিত হয়েছে। এটি একটি কৃষিপ্রধান এলাকা। বর্তমানে এখানে গার্মেন্টস কারখানাসহ বেশ কয়েকটি কারখানা গড়ে উঠেছে। ২০১১ সালের হিসেব অনুযায়ী ঘাটাইল উপজেলার গড় সাক্ষরতার হার শতকরা ৪৪ ভাগ (পুরুষ ৪৭.৬%, মহিলা-৪০.৬%)। টাঙ্গাইল জেলার দুটি সেনানিবাসের মধ্যে শহীদ সালাহউদ্দিন সেনানিবাস এ উপজেলায় অবস্থিত।
ব্রিটিশ শাসনামলে ১৮৭২ সালে ঘাটাইলে গোপালপুর থানার অধীন একটি পুলিশ ফাঁড়ি স্থাপন করা হয়। বাংলাদেশ স্বাধীনতা লাভের পর ১৯৮৪ সালে ঘাটাইল থানাকে উপজেলায় উন্নীত করা হয়। ১৯৯৮ সালের ১২ সেপ্টেম্বর স্থানীয় সরকার মন্ত্রণালয় ঘাটাইল শহরের ১১.০২ বর্গ কিলোমিটার এলাকাকে পৌরসভা হিসেবে ঘোষণা করে। বাংলাদেশ জাতীয় সংসদ নির্বাচনে ঘাটাইলের সংসদীয় আসন টাঙ্গাইল-৩। এ আসনটি জাতীয় সংসদে ১৩২ নং আসন হিসেবে চিহ্নিত।
পটভূমি
থাম্ব|[[সাগরদিঘী ইউনিয়ন|সাগরদিঘী ঘাটাইলের অন্যতম দর্শনীয় স্থান।]]
ঐতিহাসিকদের মতে প্রাচীনকালে এ অঞ্চলটি আসামের কামরূপ রাজ্যের অংশ ছিল। মধ্যযুগে ১৪শ শতাব্দীর শেষভাবে অঞ্চলটি খেন্ রাজবংশের অন্তর্গত ছিল। পরবর্তীতে আলাউদ্দিন হোসেন শাহ কামতা রাজ্য জয় করার পর অঞ্চলটি মুসলমানদের দখলে চলে আসে। হোসেকামতা রাজ্যন শাহর পুত্র নাসিরউদ্দিন নুসরাত শাহ পরবর্তীতে এ অঞ্চলটি শাসন করেন এবং সে সময় এটি নাসিরাবাদের (বর্তমান ময়মনসিংহ) অন্তর্ভুক্ত ছিল। ব্রিটিশ শাসনামলে নাসিরাবাদের নাম পরিবর্তন করে বৃহত্তর ময়মনসিংহ রাখা হয়। ১৮৬৯ সালের ১লা ডিসেম্বর ময়মনসিংহ থেকে টাঙ্গাইলেকে আলাদা জেলা হিসেবে ঘোষণা করা হয় এবং ঘাটাইলকে টাঙ্গাইল জেলায় অন্তর্ভুক্ত হয়।
প্রাচীনকাল থেকে এ অঞ্চলটি রাজা ও জমিদাররা শসন করতেন। ব্রিটিশ শাসনামলে এ এলাকাটি প্রথমে সরাসরি বেঙ্গল প্রেসিডেন্সির অধীন, এরপর ১৯০৫ সালে বঙ্গভঙ্গের পর পূর্ববঙ্গ ও আসাম প্রদেশের অধীন থাকলেও মূলত স্থানীয় জমিদারগণ শাসন করতেন। ১৮৭২ সালে ঘাটাইলে গোপালপুর থানার অধীন একটি পুলিশ ফাঁড়ি স্থাপন করা হয়। তৎকালীন পূর্ববঙ্গ ও আসাম সরকার ১৯০৬ সালের ১৬ জুন ঘাটাইলকে একটি পূর্ণঙ্গ থানা ঘোষণা করে গেজট প্রকাশ করে। ভারতীয় উপমহাদেশে ব্রিটিশ শাসনের অবসানের পর ১৯৫০ সালে জমিদারি উচ্ছেদ ও প্রজাস্বত্ব আইন পাশ হয়। এ আইন অনুসারে ১৯৫১ সালে জমিদারি প্রথা উচ্ছেদ হওয়ার পর ঘাটাইল স্থানীয় সরকারের অধীনস্থ হয়। টাঙ্গাইল জেলার ১২টি উপজেলার মধ্যে ঘাটাইল আয়তনে সবচেয়ে বড় (৪৫০.৭১ বর্গ কিলোমিটার) যা জেলার মোট আয়তনের ১৩.৩৫% এলাকা জুড়ে অবস্থিত।
বাংলাদেশের স্বাধীনতা যুদ্ধ শুরু হওয়ার পর ১৯৭১ সালের ১৩ এপ্রিল পাকিস্তান সেনাবাহিনী এলাকাটি দখল করে। বাংলাদেশের স্বাধীনতার পক্ষে সেসময় পাকিস্তান সেনাবাহিনীর বিরুদ্ধে এ এলাকায় গেরিলা যুদ্ধ পরিচালনা করে আবদুল কাদের সিদ্দিকী নেতৃত্বাধীন কাদেরিয়া বাহিনী ও খন্দকার আবদুল বাতেন নেতৃত্বাধীন বাতেন বাহিনী। যুদ্ধকালীন সময়ে ঘাটাইলে মোট ৯টি বড় সংঘর্ষ ও ৩১টি ছোট ছোট সংঘর্ষ হয়। এসব যুদ্ধে মুক্তিবাহিনীর ৪৪ জন সদস্য নিহত হন। উল্লেখযোগ্য যুদ্ধের মধ্যে রয়েছে, কাদেরিয়া বাহিনীর অধীন হাবিবুর রহমানের নেতৃত্ব উপজেলার মাটিকান্দি নামক স্থানে পাকিস্তান নৌবাহিনীর অস্ত্র-গোলাবারুদ বোঝাই একটি জাহাজ আটক করে। এই যুদ্ধে ৩০জন পাকসেনা নিহত হন। ১৯৭১ সালের ১০ ডিসেম্বর ঘাটাইলকে মুক্তাঞ্চল ঘোষণা করা হয়। বাংলাদেশ স্বাধীনতা লাভের পর ১৯৮৪ সালে ঘাটাইল থানাকে উপজেলায় উন্নীত করা হয়।
ভূগোল
কেদারনাথ মজুমদার লিখিত ময়মনসিংহের বিবরণ গ্রন্থ অনুসারে মধুপুর গড়ের পাহাড়ি অঞ্চলে প্রাকৃতিক সম্পদ যেমন লৌহ, কয়লা ও তেল মজুদ রয়েছে বলে মনে করা হয়। ১৮৭৭ সালে দীননাথ সেন মধুপুর গড়ের মাটি পরীক্ষা করে তিনিও লৌহ খনি থাকার কথা বলেন। পরবর্তীতে সরকারিভাবে মধুপুর ও ঘাটাইল উপজেলার এ বনাঞ্চলে বেশ কয়েকবার পরীক্ষা-নিরিক্ষা করা হয়।
ঘাটাইলের উপর দিয়ে বংশী, ঝিনাই ও লৌহজং নদী নামে তিনটি নদী প্রবাহিত হয়েছে। বংশী পুরাতন ব্রহ্মপুত্র নদ থেকে উৎপন্ন হয়ে এ উপজেলার উপর দিয়ে প্রবাহিত হয়ে বানার ও ঝিনাই নদীর শাখার সাথে মিলিত হয়েছে। পরবর্তীতে সেটি কালিয়াকৈরে দুই ভাগ হয়ে একটি শাখা তুরাগ নামে মিরপুর দিয়ে বুড়িগঙ্গা নদীতে পতিত হয়েছে। অন্য শাখা সাভার হয়ে ধলেশ্বরী নদীতে পতিত হয়েছে। টাঙ্গাইল জেলার মাঝারি নদীসমূহের মধ্যে বংশী সবচেয়ে বড়। উৎপত্তিস্থল হতে সঙ্গমস্থল পর্যন্ত এর দৈর্ঘ্যে ১০০ মাইল।
ভূ-প্রকৃতি
থাম্ব|left|ঘাটাইল উপজেলার ঝরকা এলাকায় ভ্যান গাড়ি নিয়ে পাহাড়ি রাস্তায় মালামাল বহন করছে। ভূতাত্ত্বিকভাবে ঘাটাইল উপজেলাসহ আশেপাশের অঞ্চলের ভূমি মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ বা আদিম প্রস্তর দ্বারা গঠিত। এই অবক্ষেপটি নতুন প্লাইসটোসিন যুগে জলবায়ুগত কারণে সৃষ্ট ও এটি বিভক্ত কয়েকটি প্লাইসটোসিন সোপানের সমন্বয়ে গঠিত। এটি বাংলাদেশের দ্বিতীয় বৃহত্তম প্লাইসটোসিন চত্বর। একই কর্দমের মধ্যে মধুপুর গড় অঞ্চলসহ লালমাই পাহাড় ও বরেন্দ্র ভূমি সৃষ্টি হয়েছে। প্রাচীন মহাস্থানগড়, পাহাড়পুর বৌদ্ধ বিহার, ময়নামতী সভ্যতাও এই অবক্ষেপের স্তরসমষ্টি বেষ্টিত অঞ্চলের অন্তর্গত। এ অঞ্চলের ভূমি সঞ্চয়ন সংলগ্ন প্লাবনভূমি থেকে সামান্য উঁচু যা হ্যালোইসাইট ও ইলাইটের সমন্বয়ে সৃষ্ট। এগুলো মিলে উত্তর-দক্ষিণে এটি প্রলম্বিত ভূভাগ গঠন করেছে যা স্মারক প্রত্নমৃত্তিকার অন্তর্গত। ভূতত্ত্ববিদদের মতে, ০.৯৭ থেকে ০.৯০ মিলিয়ন বছর পূর্বে এটি গঠিত হয়েছে। হাওর সৃষ্টির সাথে মধুপুর কর্দমের যোগসূত্র রয়েছে বলে মনে করা হয়। উত্তর-প্লাইসটোসিন যুগে এ অঞ্চলটিতে ব্যাপক বৃষ্টিপাত ও বিভিন্নভাবে ক্ষয়ের কারণে বেশকিছু প্লাইসটোসিন সোপান আলাদা হয়ে গিয়েছে। পরে, এই সোপানগুলোই একটি অপরটির সাথে যুক্ত হয়ে ও খোলা স্থানে উর্বর পলিমাটিতে পূর্ণ হয়ে প্লাবনভূমির তৈরি হয়েছে। থাম্ব|ঘাটাইলের অধিকাংশ এলাকার মাটি লাল বর্ণের।